ΚΑΝΟΝΙΣΜΟΣ (ΕΚ) αριθ. 573/96 ΤΗΣ ΕΠΙΤΡΟΠΗΣ της 29ης Μαρτίου 1996 για την τροποποίηση του κανονισμού (ΕΚ) αριθ. 1600/95 για τις λεπτομέρειες εφαρμογής του καθεστώτος εισαγωγής και για το άνοιγμα δασμολογικών ποσοστώσεων στον τομέα του γάλακτος και των γαλακτοκομικών προϊόντων και για τροποποίηση του κανονισμού (ΕΚ) αριθ. 1474/95 για το άνοιγμα και τον τρόπο διαχείρισης των δασμολογικών ποσοστώσεων που προκύπτουν από τις συμφωνίες οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης στον τομέα των αυγών και των ωοαλβουμινών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2931/95 (2) της Επιτροπής, και ιδίως το άρθρο 16 παράγραφος 4,

τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα των αυγών (3), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής (4), και ιδίως το άρθρο 6 παράγραφος 1,

τον κανονισμό (ΕΟΚ) αριθ. 2783/75 του Συμβουλίου, της 29ης Οκτωβρίου 1975, περί του κοινού καθεστώτος των ανταλλαγών για την ωοαλβουμίνη και την λακταλβουμίνη (5), όπως τροποποιήθηκε τελευταία από τον κανονισμό (ΕΚ) αριθ. 2916/95, και ιδίως το άρθρο 4 παράγραφος 4,

Εκτιμώντας:

ότι ο κανονισμός (ΕΚ) αριθ. 1600/95 (6), όπως τροποποιήθηκε τελευταία από τον κανονισμό (ΕΚ) αριθ. 388/96 (7), προβλέπει στο άρθρο 14 ότι οι αιτήσεις για τη χορήγηση πιστοποιητικών εισαγωγής πρέπει να υποβάλλονται κατά τη διάρκεια των δέκα πρώτων ημερών κάθε τριμηνιαίας περιόδου 7

ότι από τις συμφωνίες που έχουν συναφθεί από την Κοινότητα στο πλαίσιο των διαπραγματεύσεων του άρθρου XXIV.6 της ΓΣΔΕ (8) θα καταλήξουν σε μείωση των ποσοτήτων που μπορούν να εισαχθούν στο πλαίσιο ορισμένων από τις ποσοστώσεις αυτές για την τρέχουσα περίοδο ποσοστώσεων 7 ότι για να αποφευχθεί υπέρβαση των ποσοστώσεων αυτών πρέπει να μεταφερθεί η υποβολή των αιτήσεων χορηγήσεως πιστοποιητικών για το τέταρτο τρίμηνο έως τη στιγμή κατά την οποία θα έχουν καθοριστεί οριστικά όλες οι σχετικές ποσότητες ποσοστώσεων 7 ότι πρέπει συνεπώς να τροποποιηθεί το άρθρο 14 του κανονισμού (ΕΚ) αριθ. 1600/95 7

ότι στον κανονισμό (ΕΚ) αριθ. 1474/95 της Επιτροπής, της 28ης Ιουνίου 1995, για το άνοιγμα και τον τρόπο διαχείρισης των δασμολογικών ποσοστώσεων που προκύπτουν από τις συμφωνίες οι οποίες συνάφθησαν στο πλαίσιο των πολυμερών εμπορικών διαπραγματεύσεων του Γύρου της Ουρουγουάης στον τομέα των αυγών και των ωοαλβουμινών (9), όπως τροποποιήθηκε από τον κανονισμό (ΕΚ) αριθ. 2916/95 προβλέπεται στο άρθρο 5 ότι οι αιτήσεις για τη χορήγηση πιστοποιητικών εισαγωγής πρέπει να υποβάλλονται κατά το πρώτο δεκαήμερο της τελευταίας τριμηνιαίας περιόδου 7 ότι σύμφωνα με τα ανωτέρω θα πρέπει να μεταφερθεί και η ημερομηνία αυτή έως τη στιγμή κατά την οποία θα έχουν καθορισθεί οριστικά οι ποσότητες που προκύπτουν από τις διαπραγματεύσεις του άρθρου XXIV.6 7 ότι πρέπει συνεπώς να τροποποιηθεί το άρθρο 5 του εν λόγω κανονισμού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων και της επιτροπής διαχειρίσεως των αυγών και του κρέατος πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στο άρθρο 14 παράγραφος 1 του κανονισμού (ΕΚ) αριθ. 1600/95, προστίθεται η ακόλουθη φράση:

«Εντούτοις, για το τρίμηνο από 1ης Απριλίου έως 30 Ιουνίου 1996, οι αιτήσεις για τη χορήγηση πιστοποιητικών μπορούν να υποβληθούν μόνο κατά το πρώτο δεκαήμερο της περιόδου που αρχίζει στις 15 Μαΐου.»

2. Στο άρθρο 5 παράγραφος 1 του κανονισμού (ΕΚ) αριθ. 1474/95, προστίθεται η ακόλουθη φράση:

«Εντούτοις, για το τρίμηνο από 1ης Απριλίου έως 30 Ιουνίου 1996, οι αιτήσεις για τη χορήγηση πιστοποιητικών μπορούν να υποβληθούν μόνο κατά το πρώτο δεκαήμερο της περιόδου που αρχίζει στις 15 Μαΐου.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαρτίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 307 της 20. 12. 1995, σ. 10.

(3) ΕΕ αριθ. L 282 της 1. 11. 1975, σ. 49.

(4) ΕΕ αριθ. L 305 της 19. 12. 1995, σ. 49.

(5) ΕΕ αριθ. L 282 της 1. 11. 1975, σ. 104.

(6) ΕΕ αριθ. L 151 της 1. 7. 1995, σ. 12.

(7) ΕΕ αριθ. L 53 της 2. 3. 1996, σ. 12.

(8) ΕΕ αριθ. L 334 της 20. 12. 1995, σ. 25.

(9) ΕΕ αριθ. L 145 της 29. 6. 1995, σ. 19.